23/12/2013 | Administración LocalMunicipal
Culleredo
Economía, Facenda, Réxime Interior
Aprobación definitiva da modificación das ordenanzas fiscais n.º 4, I. A. E.; n.º 6, taxa por expedición de documentos; n.º 10, taxa de servizos especiais, e n.º 20, taxa por utilización de dominio público

O Pleno do Concello, en sesión celebrada o día 26 de setembro de 2013, aprobou provisoriamente a modificación das ordenanzas fiscais n.º 4, I. A. E.; n.º 6, taxa por expedición de documentos; n.º 10, taxa por servizos especiais, e n.º 20, taxa por utilización privativa ou aprovetamento especial domicnio público local. Transcorridos os prazos de exposición pública sen presentarse alegación algunha, enténdese definitivamente aprobadas as modificación, entrando en vigor o 1 de xaneiro de 2014. Primeiro. –Modificar a Ordenanza fiscal n.º 4, reguladora do imposto sobre actividades económicas. Modificar o anexo no que se establece a relación de rúas clasificadas segundo categorías, para a aplicación do índice de situación, cambiando o lugar de Cordeda e o lugar da Corveira de segunda categoría a primeira categoría. Segundo. –Modificar a Ordenanza fiscal n.º 6, reguladora da taxa por expedición de documentos. Modificar as tarifas pola dilixencia de compulsa ou cotexo de documentos Terceiro. –Modificar a Ordenanza fiscal n.º 10, reguladora da taxa por servizos especiais.3.1. Modificar o artigo 1. Feito impoñible, que pasará a ter a seguinte redacción: O feito impoñible desta taxa está constituído pola prestación dos seguintes servizos especiais de competencia municipal: 1. Vixilancia, protección, ordenación e regulación do tráfico, estacionamento de vehículos e calquera outro que sexa motivado pola celebración de espectáculos e esparcementos públicos que pola súa natureza, pola aglomeración de público que os mesmos provoquen ou polas necesidades de ordenar o acceso e saída do público e vehículos, así o esixan.2. Condución, vixilancia e acompañamento de transportes pesados, grandes transportes e caravanas a través das vías públicas do Municipio.3. Extinción de incendios e alarmas destes, accidentes de tráfico, afundimentos totais ou parciais de edificios, instalación e construcción, ruínas ou prevención destas, derrubas, inundacións, actuacións derivadas das redes de suministro, saneamento, alumeado público, actos vandálicos, salvamentos, calquera outra actuación derivada dunha emerxencia e outros análogos; ben sexa por solicitude de particulares interesados, ou ben sexa de oficio por razóns de seguridade, sempre que a prestación do devandito servizo redunde en beneficio de suxeito pasivo.4. Calquera outro servizo de recepción obligatoria prestado polo Servizo Municipal de Emerxencias e Protección Civil ou polos servizos municipais, na materia obxecto desta taxa.5. As actuacións que, aínda non sendo de recepción obligatoria, foran realizadas polo persoal do Servizo Municipal de Emerxencias e Protección Civil e/ou polos servizos municipais a requerimento dos interesados.6. Calquera outro servizo que sexa motivado por actividades que esixan a súa prestación, quedando incluídos entre estes, os traballos que xere a invasión da vía pública ou terreos de uso público. Non estarán suxeitos a esta taxa os seguintes servizos: 1. Os realizados no termo municipal de Culleredo, a instancia de xuíces, forzas de seguridade e outras autoridades no exercicio dos seus cargos respectivos e por razóns que atendan á orde ou á seguridade xeral.2. Os prestados en beneficio da xeneralidade da poboación do municipio nos casos de catástrofe ou calamidade pública apreciada e declarada oficialmente pola Corporación.3. As saídas dos medios do departamento que non cheguen a utilizárense, sempre e cando non foran requiridos polo suxeito pasivo 3.2. Modificar o artigo n.º 2. Suxeito pasivo, que pasará a ter a seguinte redacción: 1. Son suxeitos pasivos as persoas físicas ou xurídicas e as entidades ás que a normativa tributaria impón o cumprimento de obrigas tributarias, que soliciten ou resulten beneficiadas ou afectadas pola prestación dos servizos ou actividades locais que constitúen o feito impoñible da taxa, a título enunciativo e non limitativo aqueles que sexan a) Titulares, empresarios ou organizadores dos espectáculos e esparcementos que motiven a prestación dos servizos especiais. b) Propietarios da empresa que realice os servizos de transporte ou, de non estar os vehículos afectos a unha actividade empresarial, os propietarios dos mesmos. c) Peticionarios dos demais servizos especiais e quen os provoquen ou resulten beneficiarios dos mesmos, aínda que non os soliciten. En caso de intencionalidade ou neglixencia (actos vandálicos) considérase suxeito pasivo contribuínte o causante do feito impoñible. Non terán a condición de suxeitos pasivos contribuíntes as asociacións de veciños nin as entidades sin ánimo de lucro que figuren inscritas no Rexistro Municipal de Asociacións Veciñais.2. Terán a consideración de substitutos do contribuínte na prestación de servizos de extinción de incendios, de prevención de ruínas, construccións e derrubos, accidentes de tráfico, salvamentos, e en xeral de protección de persoas e bens, as entidades ou sociedades aseguradoras do risgo. En caso de que os bens non se encontrasen asegurados, será substituto do contribuínte, o propietario do inmoble, quen poderá repercutir a débeda tributaria sobre os respectivos beneficiarios ou afectados (usufructuarios, inquilinos e arrendatarios). 3. Responderán solidariamente das obrigas tributarias do suxeito pasivo, as persoas físicas e xurídicas a que se refire o artigo 42 da referida Lei xeral tributaria. Serán responsables subsidiarios os administradores das sociedades e os síndicos, liquidadores e interventores de crebas, concursos, sociedades e entidades en xeral, nos supostos e co alcance que sinala o artigo 43 da devandita Lei xeral tributaria.4. No caso de prestación de servizos a que se refire a presente ordenanza fora do termo municipal, que só se levará a cabo logo da solicitude expresa do alcalde, Concelleiro delegado, Responsabel do Servizo Municipal de Emerxencias e Protección Civil do respectivo municipio ou do CAE 112 Galicia e previa autorización específica do alcalde, Concelleiro delegado ou Responsabel do Servizo Municipal de Emerxencias e Protección Civil desta corporación, o suxeito pasivo, na súa calidade de beneficiario do servizo prestado e solicitante do mesmo, será a Entidade pública que solicite a prestación do servizo.5. Os cidadáns que obteñan ingresos anuais inferiores aos que correspondan ao salario mínimo interprofesional, os que sexan beneficiarios do RISGA e os acollidos a rexímenes protectores de carácter público análogos aos mencionado, e previo informe do departamento de servizos sociais, non terán que aboar a taxa por servizos especiais.3.3. Modificar o artigo 3. Cota tributaria, que pasará a ter a seguinte redacción: A cota tributaria determinarase en función dos efectivos persoais e materiais que se usen na prestación de servizo e do tempo investido na mesma, de acordo coas seguintes tarifas: A tarifa mínima pola prestación dos servizos será de 35 euros. A cota tributaria total será a suma das correspondentes ás dos epígrafes da tarifa. Na extinción de incendios en locais que teñan substancias tóxicas, inflamabeis ou explosivas en condicións non permitidas, polas disposicións aplicabeis, as cotas incrementaranse nun 100%. As taxas liquidadas por extinción de incendios en locais comerciais ou industriais sufrirán unha recarga do 50%. O tempo de prestación efectiva dos servizos computarase tomando como momento inicial o da saída dos efectivos dos seus respectivos acuartelamentos e como final o da entrada nos mesmos, unha vez que se conclúe o servizo.3.4. Modificar o artigo 4. Devengo, que pasará a ter a seguinte redacción: Devéngase a taxa cando se inicia a prestación do servizo. Enténdese iniciada a prestación do servizo cando saia da base a dotación correspondente.3.5. Modificar o artigo 5. Xestión, que pasará a ter a seguinte redacción: 1. Os suxeitos pasivos que motiven a prestación dos servizos regulados nesta ordenanza presentarán un escrito dirixido á Alcaldía determinando día, hora e o lugar en que debe ser prestado o servizo, o seu contido e a súa duración prevista. A petición deberá formularse cunha antelación mínima de oito días. Nestes casos, a taxa esixirase en réxime de autoliquidación. O pagamento da autoliquidación deberá efectuarse previamente á realización do servizo.2. A realización do servizo sen petición expresa previa, será obxecto de liquidación de acordo cos datos que certifiquen os servizo municipais actuantes ou o Servizo Municipal de Emerxencias e Protección Civil. A liquidación así efectuada será notificada ao suxeito pasivo para ingreso directo na forma e prazos sinalados polo Regulamento xeral de recadación e a Lei xeral tributaria. Cuarto. –Modificar a ordenanza n.º 20, eliminando no artigo 4, cota tributaria, a referencia á utilización privativa ou aproveitamentos especiais a favor de empresas explotadoras de servizos de subministracións que resulten de interese xeral ou afecten á xeneralidade ou a unha parte importante da veciñanza, no que a cuota se determina como o 1,5 % dos ingresos brutos procedentes da facturación que obteñan anualmente no termo municipal. Culleredo, 13 de decembro de 2013. O acalde Asdo.: Julio Sacristán de Diego